stanford-oval/wikipedia huggingface dataset:
พระตำหนักหนองประจักษ์
ภายในพระตำหนัก > ปัจจุบัน

พระตำหนักหนองประจักษ์ไม่เปิดให้เข้าชม นอกจากจะเป็นวันสำคัญในบางโอกาส พระตำหนักหลังนี้อยู่ในการดูแลของทางสำนักพระราชวัง
อัตลักษณ์ทางเพศ

อัตลักษณ์ทางเพศ (อังกฤษ: sexual identity) หมายคือความคิดของบุคคลในแง่ของคนที่ชอบหรือมีเสน่ห์ทางเพศ บางครั้งอัตลักษณ์ทางเพศ อาจส่อถึง รสนิยมทางเพศ เมื่อผู้คนระบุหรือไม่ระบุตัวด้วยรสนิยมทางเพศหรือเลือกที่จะไม่ระบุด้วยรสนิยมทางเพศ อัตลักษณ์ทางเพศและพฤติกรรมทางเพศมีความคล้ายกัน แต่ก็มีความโดดเด่นด้วยอัตลักษณ์ที่อ้างถึงความคิดของแต่ละบุคคลเกี่ยวกับพฤติกรรมของตัวเอง พฤติกรรมที่อ้างถึงการกระทำทางเพศของแต่ละบุคคลและรสนิยมทางเพศหมายถึงความรู้สึกรักใคร่และดึงดูดทางเพศต่อบุคคล เพศตรงข้าม เพศเดียวกัน ทั้งสองเพศ มากกว่าหนึ่งเพศหรือไม่รักใครเลย
อัตลักษณ์ทางเพศ ครอบคลุมถึงสิ่งบ่งชี้ทุกอย่างทั้งทางด้านกายภาพภายนอกซึ่งสามารถสังเกตเห็นได้โดยง่าย และทางด้านจิตใจที่เป็นนามธรรม เช่น หน้าอก อวัยวะเพศ น้ำเสียง ความสูง ความแข็งแรง ความอ่อนไหว ความอ่อนหวาน ความก้าวร้าว ซึ่งแต่ละเพศจะมีอัตลักษณ์ที่แตกต่างกันไปเป็นลักษณะเฉพาะที่เกิดขึ้นตามธรรมชาติหรือพันธุกรรม ดังนั้นบุคคลที่มีจิตใจโน้มเอียงไปในทางตรงกันข้ามกับอัตลักษณ์ทางเพศของตนเอง จึงปรารถนาที่จะเปลี่ยนอัตลักษณ์ทางเพศของตนเองไปตามความโน้มเอียงทางเพศของจิตใจ ซึ่งในยุคปัจจุบันอัตลักษณ์ทางเพศที่เห็นเพียงภายนอกอาจมิใช่สิ่งบ่งชี้เพศอย่างแท้จริง เนื่องมีสภาวะเป็นเพียงเพศสภาพ ซึ่งอาจมิใช่เพศวิถี แต่ในโลกยุคใหม่คนส่วนหนึ่งก็ให้การยอมรับในเรื่องดังกล่าวมากขึ้นตามลำดับ ดังนั้นการเลือกปฏิบัติอันเนื่องมาจากมีอัตลักษณ์ทางเพศที่แตกต่างกันจึงมิควรได้รับการยอมรับว่าเป็นสิ่งที่ควรกระทำได้อีกต่อไป เพราะเป็นการอยุติธรรมต่อบุคคลนั้นๆที่ได้รับการเลือกปฏิบัติที่ไม่เท่าเทียมกันดังเช่นในประเทศที่นับถือศาสนาอิสลามในหลายๆประเทศ
นิยามและเอกลักษณ์

อัตลักษณ์ทางเพศได้รับการอธิบายว่าเป็นส่วนประกอบของอัตลักษณ์ของแต่ละบุคคลที่สะท้อนถึงแนวคิดทางเพศของตนเอง การบูรณาการองค์ประกอบเอกลักษณ์ (จรรยาบรรณ ศาสนา เชื้อชาติ อาชีพ) เป็นอัตลักษณ์โดยรวมมีความสำคัญต่อกระบวนการสร้างแบบจำลองหลายมิติของอัตลักษณ์
อัตลักษณ์ทางเพศสามารถเปลี่ยนไปตลอดชีวิตของแต่ละบุคคลและอาจสอดคล้องกับเพศทางชีวภาพ พฤติกรรมทางเพศหรือความสัมพันธ์ทางเพศที่เกิดขึ้นจริง ตัวอย่างเช่นเกย์ เลสเบี้ยน และไบเซ็กชวลอาจไม่เปิดเผยตัวตนในประเทศโฮโมโฟเบีย กีดกันรักร่วมเพศหรือในพื้นที่ที่มีประวัติเรื่องสิทธิของกลุ่มบุคคลที่มีความหลากหลายทางเพศไม่ดี ในการศึกษา 1990 โดยองค์กรทางสังคมทางเพศ มีผู้หญิงเพียง 16% และผู้ชาย 36% ที่ยอมรับว่ารักใครชอบพอเพศเดียวกันมีอัตลักษณ์แบบรักร่วมเพศหรือรักสองเพศ
อันดับนกกระสา

| อันดับนกกระสา ช่วงเวลาที่มีชีวิตอยู่: Early Oligocene to present 30–0Ma  PreꞒ Ꞓ O S D C P T J K Pg N      |
| --- | --- |

นกกระสาคอดำ (Ephippiorhynchus asiaticus) อยู่ในวงศ์ Ciconiidae

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
ชั้นฐาน:: Neognathae
อันดับ:: Ciconiiformes Bonaparte, 1854

วงศ์
 Ardeidae  Balaenicipitidae  Ciconiidae  Scopidae  Threskiornithidae

แผนที่แสดงการกระจายพันธุ์
ชื่อพ้อง
 Pterocletes
อันดับนกกระสา (อังกฤษ: Bittern, Ibis, Heron, Spoonbill, Stork) เป็นอันดับของนกจำพวกนกน้ำอันดับหนึ่ง ใช้ชื่ออันดับว่า Ciconiiformes  ประกอบด้วยนกน้ำตั้งแต่ขนาดเล็กถึงกลาง และขนาดใหญ่ มีลักษณะเด่น คือ ขายาว ปากใหญ่ ได้แก่ นกกระสา, นกยาง, นกปากห่าง มีวิวัฒนาการเพื่อการดำรงชีวิตตามพื้นหาดทรายชายเลนและท้องทุ่งชายน้ำ  พบกำเนิดในตอนปลายสมัยอีโอซีนถึงปัจจุบัน
แบ่งออกได้เป็นวงศ์ต่าง ๆ ได้ 5 วงศ์ (ดูในตาราง) ในประเทศไทยพบ 3 วงศ์ 36 ชนิด เดิมเคยมีวงศ์ในอันดับนี้มากกว่านี้ อาทิ นกปากซ่อม แต่ปัจจุบันแบ่งออกมาต่างหาก
อังคารคลุมโปง: เอ็กซ์ตรีม

| อังคารคลุมโปง: เอ็กซ์ตรีม |
| --- | --- |
ใบปิดซีรีส์

อังกฤษ: Terror Tuesday: Extreme
 
แนว:   สยองขวัญ  รวมเรื่องสั้น 
บทประพันธ์: ชยันต์ เล้ายอดตระกูล อภิโชค จันทรเสน ปัญญ์ หอมชื่น ชัชวิชญ์ พันธุดุปต์ กนกพรรณ อรรัตนสกุล ชูเกียรติ ศักดิ์วีระกุล กษิดิ์เดช สุนทรารชุน เอกสิทธิ์ ไทยรัตน์ ฐานะมาศ เถลิงสุข
กำกับโดย: พฤกษ์ เอมะรุจิ อภิโชค จันทรเสน ปริญญ์ กีรติรัตนลักษณ์ เอลิซ่า เปียง ชยันต์ เล้ายอดตระกูล สุรพงศ์ เปลื้องสังข์ ชูเกียรติ ศักดิ์วีระกุล เอกสิทธิ์ ไทยรัตน์
แสดงนำ: ณัฏฐ์ กิจจริต ชาราฎา อิมราพร สุทธิรักษ์ ทรัพย์วิจิตร
ดนตรีโดย: เทิดศักดิ์ จันทร์ปาน
ประเทศแหล่งกำเนิด: ประเทศไทย
ภาษาต้นฉบับ: ไทย
จำนวนตอน: 8
การผลิต
กำกับภาพ: กฤษดา นาคะเกตุ อธา พรกลวัฒน์ อนุพงษ์ โพธิ์สุวรรณ ธีร์ธวัช ใต้ฟ้ายงวิจิตร
ลำดับภาพ: วัชรากร ทวีทรัพย์ นิศารัตน์ มีโชค อสมาภรณ์ สมัครพันธ์
กล้อง: กล้องหลายตัว
ความยาวตอน: 38–46 นาที
บริษัทผู้ผลิต: เอไทม์มีเดีย Brandthink Cinema
ออกอากาศ
สถานีโทรทัศน์: เน็ตฟลิกซ์
ออกอากาศ: 20 สิงหาคม 2567 (2567-08-20)
อังคารคลุมโปง: เอกซ์ตรีม (อังกฤษ: Terror Tuesday: Extreme) เป็นซีรีส์โทรทัศน์แนวสยองขวัญประเภทรวมเรื่องของไทย ได้รับแรงบันดาลใจมาจากเรื่องเล่าในรายการอังคารคลุมโปง ผลิตโดยเอไทม์มีเดีย และ Brandthink Cinema และนำแสดงโดยณัฏฐ์ กิจจริต, ชาราฎา อิมราพร และสุทธิรักษ์ ทรัพย์วิจิตร ซีรีส์เปิดตัวบน เน็ตฟลิกซ์ เมื่อวันที่ 20 สิงหาคม พ.ศ. 2567
นักแสดง

ณัฏฐ์ กิจจริต รับบท เบิร์ด
ชาราฎา อิมราพร รับบท เจน
สุทธิรักษ์ ทรัพย์วิจิตร รับบท นัท
ภาลฎา ฐิตะวชิระ รับบท ดาว
ภัทรวดี บุญมีทรัพย์
เฌอปราง อารีย์กุล รับบท อาย
แพรวา สุธรรมพงษ์ รับบท แอล
ดวงพร สนธิขันธ์ รับบท แม่อายและแอล
ลภัสรดา ช่วยเกื้อ รับบท แม่ลินดาและชวิน
วรฤทธิ์ เฟื่องอารมย์ รับบท พ่อลินดาและชวิน
ปูน มิตรภักดี รับบท ชวิน
ปาณิสรา ริกุลสุรกาน รับบท มิลค์
ชาติศักดิ์ มหาทา รับบท พีท (ก่อนศัลยกรรม)
ศกุนตลา เทียนไพโรจน์ รับบทรับบท นุช
ปิยดา อินทวงศ์ รับบท พีท (หลังศัลยกรรม)
นฤภรกมล ฉายแสง รับบท ลินดา
ชญานิษฐ์ ชาญสง่าเวช รับบท ออย
ชลวิทย์ มีทองคำ รับบท หนุ่ม
น้ำทิพย์ จงรัชตวิบูลย์ รับบท มณฑา
สุพิชชา สังขจินดา รับบท หนูเล็ก
คชาภา ตันเจริญ รับบท ดีเจ​มดดำ
ญารินดา บุนนาค รับบท เปิ้ล
มาลาริน ฉัตรวัฒนาศิลป์ รับบท แก้ว
ภูมิพัฒน์ ชาติสุริยเกียรติ
ศิราณี ญาณกิตติกานต์
ปรเมศร์ น้อยอ่ำ
องอาจ เจียมเจริญพรกุล
อรรถพล เทศทะวงศ์ รับบท แบงค์
ธีรภัทร์ นักเคน
วาสนา ชลากร
นีรนุช ปัทมสูต รับบท คุณยายหนูเล็ก/แม่ของมณฑา
จารุภัส ปัทมะศิริ
สุรพล พูนพิริยะ
การผลิต

ในเดือนกุมภาพันธ์ พ.ศ. 2567 ซีรีส์นี้ได้รับการประกาศบนเน็ตฟลิกซ์ ทีเซอร์ของซีรีส์นี้เปิดตัวเมื่อวันที่ 22 กรกฎาคม พ.ศ. 2567
หมายเหตุและอ้างอิง

↑  ชื่ออ้างอิงมาจากเน็ตฟลิกซ์
↑  รับบทที่ไม่ทราบจะเว้นว่างถ้าต้องการเพิ่มหรือรู้สามารถเพิ่มได้ครับ
↑  "Terror Tuesday: Extreme". BBFC. August 20, 2024. สืบค้นเมื่อ August 20, 2024.
↑  "Extreme terror Tuesday". Bangkok Post.
↑  Sharma, Prabal (19 August 2024). "Latest OTT releases this week: 12 new movies and TV shows to watch on Netflix, Prime Video and more". Vogue India (ภาษาIndian English).
↑  Frater, Patrick (February 2, 2024). "Netflix Bulks Up Southeast Asia Originals, Chinese-Language Production Slate". Variety. สืบค้นเมื่อ February 2, 2024.
↑  Merican, Sara (July 23, 2024). "'Terror Tuesday: Extreme' Trailer: First Look At Netflix's Latest Thai Horror". Deadline Hollywood. สืบค้นเมื่อ July 23, 2024.
แหล่งข้อมูลอื่น

อังคารคลุมโปง: เอ็กซ์ตรีม ที่อินเทอร์เน็ตมูวีเดตาเบส
อังคารคลุมโปง: เอ็กซ์ตรีม ที่เน็ตฟลิกซ์
อัชเชอร์

| อัชเชอร์ |
| --- | --- |
อัชเชอร์ในปี 2016
ข้อมูลพื้นฐาน
ชื่อเกิด: อัชเชอร์ เรย์มอนด์ที่ 4  (Usher Raymond IV)
เกิด:  (1978-10-14) ตุลาคม 14, 1978 (46 ปี)
ที่เกิด: แอตแลนต้า,จอร์เจีย,สหรัฐอเมริกา
แนวเพลง: อาร์แอนด์บี,ป็อป
อาชีพ: นักร้อง,นักแสดง,นักเต้น
ช่วงปี: พ.ศ. 2536 - ปัจจุบัน
ค่ายเพลง: RCA (2012–ปัจจุบัน)  LaFace Records (1994–2000; 2004–2012)   Arista Records (2001–2004)
คู่สมรส:  Tameka Foster (สมรส 2007; หย่า 2009)  Grace Miguel (สมรส 2015; หย่า 2018)  Jennifer Goicoechea (สมรส 2024) 

เว็บไซต์: UsherWorld.com

บุตร: 4 คน
 
อัชเชอร์ (อังกฤษ: Usher) หรือ ชื่อจริงว่า อัชเชอร์ เรย์มอนด์ที่ 4 (อังกฤษ: Usher Raymond IV) เกิดเมื่อวันที่ 14 ตุลาคม พ.ศ. 2521 เป็นนักร้องชาวอเมริกัน สไตล์อาร์แอนด์บี เจ้าของ 5 รางวัลแกรมมี่
ด้วยยอดขายอัลบั้ม 65 ล้านก๊อปปี้ทั่วโลก
...
ผลงานเพลง

Usher (1994)
My Way (1997)
8701 (2001)
Confessions (2004)
Here I Stand (2008)
Raymond v. Raymond (2010)
Versus (2010)
Looking 4 Myself (2012)
Hard II Love (2016)
ผลงานการแสดง

Moesha เป็น Jeremy (1997–1998)
The Bold And The Beautiful เป็น Raymond (1998)
The Faculty (1998)
She's All That (1999)
Light It Up (1999)
Texas Rangers (2001)
In the Mix (2005) เป็น Darrell
Killers (2010) เป็น Kevin
แหล่งข้อมูลอื่น

เว็บไซต์อย่างเป็นทางการ
อัน คยุงดุก

| อัน คยุงดุก |
| --- | --- |
เกิด: 21 กันยายน พ.ศ. 2505
อัน คยุงดุก (อังกฤษ: Yung Duk Ahn) นักมวยสากลชาวเกาหลีใต้ เกิดเมื่อ 21 กันยายน พ.ศ. 2505 สถิติการชก 31 ครั้ง ชนะ 29 (น็อค 12) แพ้ 2
เกียรติประวัติ

แชมป์เกาหลีใต้รุ่นซูเปอร์ไลท์เวท (2526 – 2528)
แชมป์ OPBF รุ่นซูเปอร์ไลท์เวท
ชิง 1 ตุลาคม 2528 ชนะคะแนน คิม เอืองชิก ที่ เกาหลีใต้
ป้องกันแชมป์ครั้งที่ 1, 3 มกราคม 2529 ชนะน็อค ยอดขวัญ ดอนเจดีย์ ยก 3 ที่ เกาหลีใต้
เสียแชมป์ 1 พฤศจิกายน 2529 แพ้คะแนน ลี ซังโฮ ที่ เกาหลีใต้
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นซูเปอร์ไลท์เวท WBC และ IBF เมื่อ 8 ธันวาคม 2533 แพ้น็อค ฮูลิโอ ซีซาร์ ชาเวซ ยก 3 ที่ สหรัฐ
อันดับปลาคาราซิน

| อันดับปลาคาราซิน ช่วงเวลาที่มีชีวิตอยู่: ครีเตเชียสยุคต้น-ปัจจุบัน |
| --- | --- |

Rhaphiodon vulpinus ในวงศ์ Cynodontidae พบในแม่น้ำอเมซอนและสาขา มีลักษณะภายนอกคล้ายคลึงกับปลาฝักพร้า (Macrochirichthys macrochirus) มาก ซึ่งเป็นปลาต่างวงศ์กันและพบกันต่างทวีป ต่างกันที่ครีบไขมันซึ่งฝักพร้าไม่มี

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Characiformes

วงศ์
 ดูในเนื้อหา
อันดับปลาคาราซิน (อังกฤษ: Characins) หรือ อันดับปลาตะเพียนกินเนื้อ เป็นอันดับปลาน้ำจืดวงศ์หนึ่งที่พบในทวีปอเมริกาเหนือจรดถึงทวีปอเมริกาใต้และทวีปแอฟริกา โดยใช้ชื่ออันดับว่า Characiformes สามารถแบ่งย่อยออกได้เป็นหลายวงศ์ โดยมี วงศ์ปลาคาราซิน (Characidae) เป็นวงศ์หลักที่มีจำนวนสมาชิกมาก
หลายชนิดเป็นปลาที่รู้จักดี เช่น ปลาปิรันย่า, ปลาเปคู หรือ ปลาขนาดเล็ก ที่เป็นปลาสวยงาม เช่น ปลานีออน เป็นต้น ซึ่งปลาในขนาดเล็กในอันดับนี้มักถูกเรียกชื่อสามัญในภาษาอังกฤษว่า "เตตร้า" (Tetra)
จุดเด่นของปลาในอันดับนี้ คือ มีครีบไขมัน ซึ่งเป็นครีบขนาดเล็กที่เป็นร่องรอยเหลือจากวิวัฒนาการในอดีตหลงเหลืออยู่ ที่ปัจจุบันนี้ไม่ได้ใช้งานแล้ว ปรากฏอยู่ระหว่างครีบหลังก่อนถึงต้นครีบหาง
วงศ์ในอันดับปลาคาราซินมีตามนี้
Acestrorhynchidae
Alestidae
Anostomidae
Characidae (วงศ์ปลาคาราซิน)
Chilodontidae
Citharinidae
Crenuchidae
Ctenoluciidae
Curimatidae
Cynodontidae (วงศ์ปลาฟันสุนัข)
Distichodontidae
Erythrinidae
Gasteropelecidae
Hemiodontidae
Hepsetidae
Lebiasinidae
Parodontidae
Prochilodontidae
† Salminopsidae สูญพันธุ์แล้ว
Serrasalmidae
† Sorbinicharacidae สูญพันธุ์แล้ว
อันดับปลาฉลามกบ

| อันดับปลาฉลามกบ ช่วงเวลาที่มีชีวิตอยู่: จูราสซิคตอนปลาย-ปัจจุบัน |
| --- | --- |

ปลาฉลามวาฬ (Rhincodon typus) เป็นเพียงชนิดเดียวเท่านั้นที่อยู่ในสกุล Rhincodon และวงศ์ Rhincodontidae

ปลาฉลามเสือดาว (Stegostoma fasciatum) เป็นเพียงชนิดเดียวเท่านั้นที่อยู่ในสกุล Stegostoma และวงศ์ Stegostomatidae

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับใหญ่:: Selachimorpha
อันดับ:: Orectolobiformes Applegate, 1972

วงศ์
 ดูในเนื้อหา
อันดับปลาฉลามกบ (อังกฤษ: Carpet shark, อันดับ: Orectolobiformes) เป็นอันดับของปลากระดูกอ่อนอันดับหนึ่ง อยู่ในชั้นปลาฉลาม ใช้ชื่อทางวิทยาศาสตร์ว่า Orectolobiformes
มีลักษณะโดยรวม คือ มีครีบหลัง 2 อัน ไม่มีหนามแข็งที่ครีบหลัง มีครีบหลัง 2 ครีบ มีครีบก้น ปากเล็กอยู่ทางด้านล่าง มีหนวดอยู่ทางด้านหน้าของปาก มีร่องเชื่อมระหว่างจมูกและปาก เรียกว่าโอโรนาซัล กรูฟ หรือ นาโซรัล กรูฟ มีช่องดึงน้ำเข้าจากทางด้านบนบริเวณหลังตา ตั้งแต่ขนาดใหญ่จนถึงขนาดเล็กอยู่ด้านหลังของตา ยกเว้นบางชนิดที่มีช่องเปิดเหงือก 5 ช่อง โดยที่ช่องที่ 4 และช่องที่ 5 อยู่หลังจุดเริ่มต้นของครีบหู ส่วนใหญ่อาศัยอยู่บริเวณพื้นท้องน้ำ ชอบหลบอยู่ระหว่างก้อนหินหรือสาหร่ายหรือแนวปะการัง  แต่บางชนิดก็กินแพลงก์ตอนเป็นอาหาร
มีทั้งหมด 43 ชนิด ใน 13 สกุล แบ่งออกเป็น 7 วงศ์ ได้แก่
Brachaeluridae Applegate, 1974
Ginglymostomatidae  Gill, 1862
Hemiscylliidae Gill, 1862
Orectolobidae Gill, 1896
Parascylliidae Gill, 1862
Rhincodontidae (Müller and Henle, 1839)
Stegostomatidae Gill, 1862
โดยปลาฉลามที่อยู่ในอันดับนี้ ที่เป็นที่รู้จักกันดี ได้แก่ ปลาฉลามเสือดาว (Stegostoma fasciatum), ปลาฉลามกบ (Chiloscyllium punctatum), ปลาฉลามหิน (C. griseum) ซึ่งเป็นปลาที่หากินและอาศัยตามพื้นน้ำ และปลาฉลามวาฬ (Rhincodon typus) ซึ่งเป็นปลาที่กินแพลงก์ตอนเป็นอาหาร และเป็นปลาที่มีขนาดใหญ่ที่สุดในโลกอีกด้วย
ความสับสนทางจิตใจ

| ความสับสนทางจิตใจ |
| --- | --- |

เด็กสับสนกับกล้อง
สาขาวิชา: จิตเวชศาสตร์
ในทางการแพทย์ความสับสนทางจิตใจ (อังกฤษ: confusion) หมายถึงคุณลักษณะหรือสภาวะของการงุนงงหรือความไม่ชัดเจน  คำว่า "ความสับสนทางจิตใจทางจิตอย่างเฉียบพลัน" (acute mental confusion)  มักถูกใช้แทนกันกับคำว่า อาการเพ้อ ใน บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง และสิ่งพิมพ์ หัวข้อเนื้อหาทางการแพทย์ เพื่ออธิบายถึง พยาธิสภาพ โดยคำเหล่านี้หมายถึงการสูญเสีย การรับรู้สถานการณ์ หรือความสามารถในการวางตนในโลกได้อย่างถูกต้องตามเวลา สถานที่ และอัตลักษณ์ส่วนบุคคล ความสับสนทางจิตใจทางจิตบางครั้งอาจมาพร้อมกับ สติ ที่ผิดปกติ (การสูญเสียความคิดเชิงเส้น) และการสูญเสีย ความทรงจำ (ความไม่สามารถในการจดจำเหตุการณ์ในอดีตได้อย่างถูกต้องหรือเรียนรู้ข้อมูลใหม่ได้)
นิรุกติศาสตร์

คำว่า confusion มีรากศัพท์มาจากคำในภาษาละตินว่า confundo ซึ่งหมายถึง "ทำให้สับสน, ผสม, ผสาน, หลอมรวม, ทำให้ยุ่งเหยิง, หรือทำให้เกิดความวุ่นวาย"
สาเหตุ

ความสับสนทางจิตใจอาจเกิดจากผลข้างเคียงของยา หรือความผิดปกติของสมองที่เกิดขึ้นอย่างกะทันหัน ความสับสนทางจิตใจเฉียบพลันมักเรียกว่า อาการเพ้อ (หรือ "ภาวะสับสนเฉียบพลัน")  อย่างไรก็ตาม อาการเพ้อ มักครอบคลุมถึงความผิดปกติอื่น ๆ ที่กว้างกว่าความสับสนทางจิตใจทั่วไป เช่น การไม่สามารถให้ความสนใจ การบกพร่องในความตระหนักรู้ และการสูญเสียการรับรู้เวลาและสถานที่ ความสับสนทางจิตใจทางจิตอาจเป็นผลมาจากโรคสมองเรื้อรัง เช่น ภาวะสมองเสื่อม ด้วย
อื่น ๆ
ภาวะเครียดเฉียบพลัน
โรคพิษสุราเรื้อรัง
โลหิตจาง
พิษจากแอนติโคลิเนอร์จิก
ความวิตกกังวล
สมองถูกทำลาย
เนื้องอกในสมอง
การถูกกระแทกที่ศีรษะ
ภาวะขาดน้ำ
สมองเสื่อมจากโรคเรื้อรัง
ชักจากโรคลมชัก
ภาวะซึมเศร้า
อ่อนเพลีย
ไข้
การบาดเจ็บที่สมอง
โรคลมแดด
น้ำตาลในเลือดต่ำ
ภาวะอุณหภูมิร่างกายต่ำผิดปกติ
ภาวะพร่องไทรอยด์
อาการเจ็ทแลก
ไตวาย
การติดเชื้อที่ไต
กรดแลกติก
ไข้ลัสซา
ภาวะสมองเสื่อมจากลิววี บอดี
ลิสทีเรีย
โรคไลม์
เยื่อหุ้มสมองอักเสบ
ภาวะซึมเศร้าหลังคลอด & โรคจิตหลังคลอด
โรคจิต
กลุ่มอาการเรย์
ไข้รากสาดใหญ่ภูเขาร็อกกี (RMSF)
โรคจิตเภท
กลุ่มอาการอาคารป่วย
ภาวะหยุดหายใจขณะหลับ
โรคหลอดเลือดสมอง
ไข้เหลือง
โรคติดต่อทางเพศสัมพันธ์
การติดเชื้อจากเชื้อ
พิษ
กลุ่มอาการช็อกพิษ
โรคหลอดเลือดสมองชั่วคราว (TIA, อาการมินิสโตรก)
ขาดวิตามินบีสิบสอง
พอร์ไฟเรียเฉียบพลัน
ไวรัสเวสต์ไนล์
สาเหตุ > การวินิจฉัยแยกโรค

สาเหตุที่พบบ่อยที่สุดของภาวะสับสนเฉียบพลันที่เกิดจากยา ได้แก่ ยา โดปามิเนอร์จิก (ใช้รักษา โรคพาร์กินสัน), ยาขับปัสสาวะ, ยาต้านเศร้ากลุ่ม ไตรไซคลิก, เตตราไซคลิก และ เบนโซไดอะซีพีน หรือ แอลกอฮอล์ ผู้สูงอายุ โดยเฉพาะผู้ที่มีภาวะสมองเสื่อมมาก่อน มีความเสี่ยงสูงที่สุดในการเกิดภาวะสับสนเฉียบพลันจากยา งานวิจัยใหม่ยังพบความเชื่อมโยงระหว่าง การขาดวิตามินดี กับ การเสื่อมสมรรถภาพทางสติปัญญา (ซึ่งรวมถึง "สมองหมอก")
ดูเพิ่ม

ความบิดเบือนทางความคิด
แหล่งข้อมูลอื่น

| --- | --- |
การจำแนกโรค: DICD-10: R41.0 ICD-9-CM: 298.9 MeSH: D003221
ทรัพยากรภายนอก: MedlinePlus: 003205
National Library of Medicine - National Institutes of Health
อัน จื้อเจี๋ย

อัน จื้อเจี๋ย (อังกฤษ: Andy On, Andy On Chi Kit; จีนตัวเต็ม: 安志傑; จีนตัวย่อ: 安志杰; พินอิน: Ān Zhìjié) นักแสดงแอ๊คชั่นฮ่องกง  สัญชาติอเมริกัน
อัน จื้อเจี๋ย เกิดเมื่อวันที่ 11 พฤษภาคม ค.ศ. 1976 ที่เมืองพรอวิเดนซ์ รัฐโรดไอแลนด์ สหรัฐอเมริกา
จบประถมศึกษาตอนปลาย
มีชื่อเสียงขึ้นมาจากการรับบทพระเอกในเรื่อง Black Mask 2: City of Masks ในปี ค.ศ. 2002 จากการกำกับของฉีเคอะ ซึ่งบทนี้ในภาคแรกเคยรับบทโดย หลี่ เหลียนเจี๋ย
ต่อจากนั้นจึงได้แสดงในหลายต่อหลายเรื่อง โดยมากเป็นตัวประกอบหรือตัวร้าย เช่น New Police Story ในปี ค.ศ. 2004 คู่กับเฉินหลง โดยไปฝึกกังฟูที่วัดเส้าหลิน รวมถึงศิลปะการต่อสู้อย่างอื่นด้วย เช่น มวยไทย จากบิลลี่ โจว อดีตแชมป์คิกบ็อกซิ่ง
ในช่วง 4-5 ปีที่ผ่านมา อัน จื้อเจี๋ย มีผลงานหลายต่อหลายเรื่อง อาทิ Three Kingdoms: Resurrection of the Dragon ในปี ค.ศ. 2008 ในบท เตงจี๋, True Legend ในปี ค.ศ. 2010 ในบท หยวนลี่, ในปี ค.ศ. 2011 ทั้งเรื่อง The Lost Bladesman ในบท ขงสิ้ว, White Vengeance ในบท หานซิน และ The Viral Factor ในปี ค.ศ. 2012 ในบท ฌอน เป็นต้น
ชีวิตส่วนตัว คบหากับ เซียะ ถิงถิง นางแบบและนักแสดงสาว น้องสาวของเซียะ ถิงฟง และบุตรสาวของอดีตนักแสดงเซียะ เสียน โดยมีแผนจะแต่งงานกันในเร็ว ๆ นี้
แหล่งข้อมูลอื่น

อัน จื้อเจี๋ย ที่อินเทอร์เน็ตมูวีเดตาเบส
เว็บไซต์ส่วนตัว (อังกฤษ)
อันดับปลากะพง

| อันดับปลากะพง |
| --- | --- |

ปลากะพงแดง (Lutjanus argentimaculatus) ซึ่งอยู่ในวงศ์ปลากะพงแดง หรือ Lutjanidae

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes

วงศ์
 160 วงศ์ (ดูในบทความ) 
ชื่อพ้อง
  Acanthopteri  Channiformes  Percomorphi
อันดับปลากะพง (อันดับ: Perciformes; อังกฤษ: Bass, Snapper, Perch, Jack, Grunter) เป็นการจำแนกอันดับของปลาจำพวกหนึ่ง ใช้ชื่อวิทยาศาสตร์ว่า Perciformes (/เพอร์-ซิ-ฟอร์-เมส/) ซึ่งเป็นปลากระดูกแข็ง คิดเป็นร้อยละ 40 ของปลากระดูกแข็งทั้งหมด ลักษณะเด่นของปลาในอันดับนี้คือ เป็นปลากินเนื้อ เกล็ดมีลักษณะสากขอบเป็นหยักแข็ง ปากยาวมีลักษณะยืดหดได้ มีก้านครีบแข็ง หรือ Spine ที่ครีบหลังตอนหน้า พบได้ทั้ง น้ำจืด , น้ำกร่อย และทะเล
สำหรับวงศ์ปลาที่อยู่ในอันดับนี้มีอยู่มากมายถึง 160 วงศ์ (ดูในเนื้อหา) โดยสามารถแบ่งได้เป็นอันดับย่อยลงไปอีก
อัตราเฟรม

วิดีโอที่มีอัตราเฟรมต่ำ
วิดีโอที่มีอัตราเฟรมเพิ่มขึ้น 4 เท่า
อัตราเฟรม (อังกฤษ: frame rate) วัดกันในหน่วยของ ภาพต่อวินาที (อังกฤษ: Frame per second, FPS) คือหน่วยวัดการจัดเก็บภาพสำหรับกล้องถ่ายภาพดิจิทัล, จำนวนการบันทึกภาพของภาพเคลื่อนไหวในกล้องวิดีโอ หรือจำนวนภาพที่แสดงได้ของหน่วยแสดงผลต่าง ๆ เช่น ภาพยนตร์แอนิเมชัน ซึ่ง FPS ที่สูงขึ้นจะทำให้ภาพเคลื่อนไหวที่ได้มีความต่อเนื่อง นุ่มนวล และ ใช้พื้นที่ในการจัดเก็บเยอะขึ้น
FPS ในกล้องถ่ายภาพดิจิทัล

ในกล้องดิจิทัลจะมีโหมดการถ่ายภาพเคลื่อนไหว ซึ่ง FPS จะแสดงจำนวนภาพที่หน่วยสามารถบันทึกภาพเคลื่อนไหวได้ ซึ่งโดยปรกติจะอยู่ที่ 25 FPS ที่ขนาด 640*480 และในส่วนการถ่ายภาพนิ่ง FPS จะแสดงจำนวนรอบชัตเตอร์ที่ทำงานได้ใน 1 วินาที
FPS ในกล้องถ่ายภาพดิจิทัลสะท้อนเลนส์เดี่ยว

ในกล้องดิจิทัลสะท้อนเลนส์เดี่ยวจะแสดงจำนวนรอบชัตเตอร์ที่ทำงานได้ใน 1 วินาที ซึ่งจะสามารถได้ยินจากเสียงชัตเตอร์ โดยในกล้องดิจิทัลสะท้อนเลนส์เดี่ยวบางรุ่น จะสามารถล็อกกระจกสะท้อนภาพได้ ส่งผลทำให้ชัตเตอร์สามารถทำงานได้ต่อเนื่องยิ่งขึ้น และทำให้ถ่ายภาพได้รวดเร็ว และถี่ขึ้นด้วย สำหรับกล้องดิจิทัลสะท้อนเลนส์เดี่ยวจะมีค่า FPS ประมาณ 2.5 ถึง 4 ภาพต่อวินาที
การวาร์ป

การสร้างภาพของสนามวาร์ป ยานอวกาศจะถูกวางอยู่ในฟองของอวกาศปกติ
การวาร์ป (Warp drive คำภาษาอังกฤษออกเสียงว่า "เวอร์ป-ไดรฟ์") คือสมมติฐานที่เกี่ยวกับระบบการขับเคลื่อนที่เร็วกว่าแสง (FTL) ดังที่มีปรากฏในการดำเนินเรื่องในนิยายวิทยาศาสตร์, ที่โดดเด่นสะดุดตาที่สุดก็คือเรื่องสตาร์เทร็ค (Star Trek) ยานอวกาศที่ใช้ระบบขับเคลื่อนด้วยการวาร์ปอาจเดินทางด้วยอัตราเร็วที่มากขึ้นอย่างเห็นได้ชัดกว่าอัตราเร็วของแสงหลายเท่าตัว, ในขณะที่สามารถหลีกเลี่ยงปัญหาความสัมพัทธ์ของการยืดออกของเวลาได้ ในทางตรงกันข้ามกับเทคโนโลยีการเคลื่อนที่ที่เร็วกว่าแสง (FTL) อื่น ๆ อีกมากมายที่ปรากฏในนิยายวิทยาศาสตร์ เช่นการขับเคลื่อนแบบ "กระโดดข้าม" (jump drive) หรือการขับเคลื่อนอันเหลือเชื่ออย่างไม่มีที่สิ้นสุด (Infinite Improbability Drive) ในการวาร์ปนั้นจะไม่อนุญาตให้มีการเดินทางที่รวดเร็วในทันทีผ่านไปในระยะทางระหว่างจุดสองจุด; แต่จะใช้เทคโนโลยีที่จะสร้าง "ฟอง" สังเคราะห์ของกาล-อวกาศปกติ ณ บริเวณที่อยู่ล้อมรอบยานอวกาศนั้น (ส่วนที่อยู่ตรงข้ามกับด้านที่จะเดินทางเข้าสู่บริเวณเขตแดนที่แยกออกจากกันหรือต่างมิติกัน เช่น ในอวกาศแบบไฮเปอร์สเปซ, ดังเช่นที่ถูกนำมาใช้ในภาพยนตร์เรื่องสตาร์ วอร์ส (Star Wars), สตาร์เกทแฟรนไชส์​​ (Stargate franchise), Warhammer 40,000, Babylon 5, Cowboy Bebop and Andromeda universes)
วิธีการแก้ปัญหาในเชิงทฤษฎีสำหรับการเดินทางที่เร็วกว่าแสงซึ่งเป็นแบบจำลองของแนวคิดนั้น เรียกว่าการขับเคลื่อนแบบอัลคับเบียร์, เป็นสูตรที่คิดค้นโดยนักฟิสิกส์ชื่อ มิเกล อัลคับเบียร์ (Miguel Alcubierre) ในปี ค.ศ. 1994 ต่อมาภายหลัง การคำนวณพบว่าแบบจำลองดังกล่าวจำเป็นจะต้องมีมวลที่มีค่าเชิงลบ (negative mass) ซึ่งการมีอยู่ของมวลที่มีค่าเป็นลบนี้ไม่เคยได้รับการสนับสนุนโดยหลักฐานใด ๆ และปริมาณที่ต้องห้ามของพลังงานว่ามันจะมีอยู่จริงหรือไม่ อย่างไรก็ตาม, ล่าสุดเมื่อเร็ว ๆ นี้พบว่าโดยการเปลี่ยนแปลงรูปร่างของการวาร์ปนั้น, มวลและพลังงานที่มีค่าเป็นลบที่มีค่าน้อยมากสามารถนำมาใช้ได้ในกรณีนี้, ถึงแม้ว่าจำเป็นจะต้องใช้พลังงานซึ่งยังคงเป็นที่ต้องการมากกว่าสิ่งใด ๆ ก็ตามที่เป็นไปได้ในช่วงเวลาปัจจุบันนี้ของมนุษย์ ซึ่งนักวิทยาศาสตร์ของนาซ่าได้เริ่มต้นการวิจัยในเบื้องต้นเกี่ยวกับเทคโนโลยีดังกล่าวนี้แล้ว
ประวัติและลักษณะเฉพาะ

การขับเคลื่อนด้วยการวาร์ป หรือการขับเคลื่อนที่ทำให้เกิดการวาร์ปในอวกาศ เป็นหนึ่งในหลายวิธีในการเดินทางผ่านอวกาศที่พบในนิยายวิทยาศาสตร์  มักถูกกล่าวถึงว่ามีแนวคิดคล้ายคลึงกับไฮเปอร์สเปซ (hyperspace) หรือห้วงอวกาศขั้นสูง  วาร์ปไดรฟ์ เป็นเครื่องมือ, อุปกรณ์ หรือ กลไกที่มีความสามารถบิดเบือนรูปร่างของความต่อเนื่องของปริภูมิ-เวลาได้
ความเร็วของการวาร์ป

ความเร็วของการวาร์ปในนิยายเรื่องสตาร์เทร็ค โดยทั่วไปจะแสดงไว้ในหน่วยของ "วาร์ปแฟคเตอร์" (warp factor) ซึ่งตามที่อ้างอิงโดยคู่มือการใช้งานทางเทคนิคของยานสตาร์เทร็ค (the Star Trek Technical Manuals) นั้น มีความสอดคล้องกันกับขนาดของสนามวาร์ป (warp field)  การบรรลุวาร์ปแฟคเตอร์ที่ 1 เทียบเท่ากับการทำลายสิ่งกีดขวางแสงในขณะที่ความเร็วที่เกิดขึ้นจริงที่เกี่ยวข้องกับแฟคเตอร์ที่สูงขึ้นจะถูกกำหนดโดยการใช้สูตรที่ไม่ชัดเจน เทียบเท่าประมาณ 1 เท่าของความเร็วแสงจริงๆ (300,000 กิโลเมตรต่อวินาที)
การวาร์ปในความเป็นจริง

การวาร์ปหรือการหายตัวจากที่หนึ่งแล้วไปโผล่ยังอีกที่หนึ่งได้ในเวลาพริบตา ซึ่งก็มีตัวอย่างให้เห็นได้ทั้งจากในเกมและในภาพยนตร์หลายๆ เรื่อง อย่างเช่นเรื่อง Star Trek ที่ใช้ยานอวกาศขับเคลื่อนด้วยการวาร์ป ซึ่งหลักการนี้มีพื้นฐานมาจากทฤษฏีสัมพัทธภาพของอัลเบิร์ต ไอน์สไตน์ แต่กระนั้นไอน์สไตน์เองก็ระบุไว้ว่าการเดินทางที่เร็วกว่าแสงเป็นสิ่งที่ เป็นไปไม่ได้ ล่าสุดนักวิจัยขององค์การนาซา เผยว่า มีความเป็นไปได้ที่มนุษย์จะเดินทางด้วยความเร็วสูงกว่าแสงและ วาร์ปไปยังที่ต่างๆ ได้ในเวลาพริบตาจริงๆ
ดร.ฮาโรลด์ ไวต์ นักวิจัยขององค์การนาซา จากศูนย์อวกาศลินดอน บี จอห์นสัน เผยว่ามีความเป็นไปได้ที่มนุษย์จะเดินทางด้วยความเร็วสูงกว่าแสงและวาร์ปไปยังที่ต่างๆ ได้ในเวลาพริบตาจริงๆ ด้วยการพยายามพิสูจน์ทฤษฎีของนักฟิสิกส์ชาวเม็กซิกันอย่างมิเกล อัลคับเบียร์ที่เสนอว่าความเร็วเหนือแสงนั้นเป็นไปได้ หากเราค้นพบวิธีที่จะควบคุมการขยายและการหดตัวของ Space Time หรือ กาลอวกาศ
ขณะเดียวกันได้เปิดตัวภาพต้นแบบของยานอวกาศ IXS Enterprise ที่จะช่วยพาเราวาร์ปไปสำรวจจักรวาลซึ่งเป็นผลงานของมาร์ก เรดเมเกอร์ โดยยานดังกล่าวได้รับแรงบันดาลใจมาจากภาพของ แมท เจฟเฟอรี่ในช่วงปี 1960 โดยตัวยานจะมีรูปร่างเพรียวบางและตั้งอยู่ตรงกลางระหว่างวงแหวนสองวง
ซึ่งเหตุที่ต้องมีวงแหวนเช่นนี้เป็นเพราะเขาจะใช้วงแหวนเป็นตัวบิดกาลอวกาศแล้วสร้างช่องว่างหรือ warp bubble ขึ้นโอบรอบตัวยานและเมื่อ warp bubble เคลื่อนที่ด้วยความเร็วสูงกว่าแสง มันก็จะพายานที่อยู่ด้านในววาร์ปไปโผล่ยังอีกที่หนึ่งได้ด้วยเช่นกัน
ตอนนี้แม้หลักการดังกล่าวยังไม่สามารถใช้งานได้จริง แต่ทางทีมของดร.ฮาโรลด์ ไวต์ก็ได้สร้างเครื่องมือที่เรียกว่า White-Juday Warp Field Interferometer เอาไว้ในห้องทดลองเพื่อจำลองการสร้าง warp bubble ขนาดย่อมๆ ขึ้นมาและหากสามารถทำได้จริงก็มีแนวโน้มที่จะขยายไปยังยานอวกาศได้ไม่ยาก ซึ่งก็จะช่วยเพิ่มความเป็นไปได้ที่เราจะเดินทางสำรวจอวกาศด้วยการย่นระยะเวลาการเดินทางจากเดิมที่อาจจะต้องใช้เวลาเป็นหมื่นปีก็จะลดลงเหลือเพียงไม่กี่สัปดาห์
ดูเพิ่ม

Alcubierre drive
White–Juday warp-field interferometer
Bussard collector
Faster-than-light
Tachyons
Timeline of black hole physics
Timeline of gravitational physics and relativity
Gravitational interaction of antimatter
E=mc²
Exotic matter
แหล่งข้อมูลอื่น

Embedding of the Alcubierre Warp drive 2d plot in Google
Warp Drive, When? A NASA feasibility article เก็บถาวร 2008-07-07 ที่ เวย์แบ็กแมชชีน
Special Relativity Simulator What would things look like at near-warp speeds?
Alcubierre Warp Drive at the Encyclopedia of Astrobiology, Astronomy, and Spaceflight
"Warp drive possible". BBC News. 1999-06-10. สืบค้นเมื่อ 2008-08-05.
The Warp Drive Could Become Science Fact เก็บถาวร 2012-11-23 ที่ เวย์แบ็กแมชชีน